ബീച്ചില് തിരയടിച്ച് ആഹ്ലാദം കോഴിക്കോട് ബലൂണുകളുമായി ഓടിക്കളിക്കുന്ന കുഞ്ഞുങ്ങള്, വാനോളം ഉയര്ന്ന് പൊങ്ങുന്ന വര്ണക്കുമിളകള്, പൂഴിമണ്ണിലിരുന്ന്, കടല്ക്കാറ്റേറ്റ് ചിരിച്ചും പറഞ്ഞും പൂക്കുന്ന ബന്ധങ്ങള്, ചൂട് പാറുന്ന ചായയും കടിയും ... മാസങ്ങള് നീണ്ട തീരത്തിന്റെ ശൂന്യതയിലേക്ക് ഒടുവില് പുതിയ വര്ണ ചിത്രങ്ങള് തിരയടിച്ചെത്തി . കടലാഴത്തേക്കാള് ഇരട്ടി ആരവവും ആഘോഷവുമായി കോഴിക്കോട് കടപ്പുറം വീണ്ടും ഉണര്ന്നു. കോവിഡ് രണ്ടാം തരംഗത്തെ തുടര്ന്ന് ഏപ്രില് അവസാനമാണ് ബീച്ച് ഉള്പ്പെടെ വിനോദ സഞ്ചാര കേന്ദ്രങ്ങള് അടച്ചത്. പ്രവേശനം അനുവദിച്ച ആദ്യ ദിവസം സന്ദര്ശകരുടെ കുത്തൊഴുക്കായിരുന്നു. ഞായാറാഴ്ച കൂടി ആയതിനാല് വൈകിട്ടോടെ കടപ്പുറം നിറഞ്ഞു. രാവിലെ മുതല് സൗഹൃദ കൂട്ടങ്ങളുടെ ചെറിയ തിരക്ക് ഉണ്ടായി . വൈകിട്ടോടെ കുടുംബങ്ങളും കൂടുതലെത്തി. തിരക്ക് കൂടിയതോടെ ബീച്ചിനോട് ചേര്ന്ന റോഡുകളിലെല്ലാം വാഹനങ്ങള് നിറഞ്ഞു. മാസങ്ങളായി വീട്ടില് അടച്ചിരുന്നതിന്റെ അസ്വസ്ഥതകള് തീര്ക്കുന്ന രീതിയിലുള്ള സന്തോഷവും കൂട്ടായ്മകളും ബീച്ചിലങ്ങോളം കണ്ടു. സാമൂഹിക അകലമൊന്നും പരിഗണിക്കാതെ ചായ കുടിച്ചും ഐസ് ഒരതി കഴിച്ചും ആളുകള് ആഘോഷിച്ചു. ചെറിയ കുട്ടികളെല്ലാം നാളുകള്ക്ക് ശേഷം ബീച്ചില് വന്ന ആവേശത്തില് മണലോരത്ത് ഓടിക്കളിച്ചു. തിരക്ക് നിയന്ത്രിക്കാനായി പൊലീസ് സേവനം എല്ലായിടത്തും ഉണ്ടായിരുന്നു. രാത്രി എട്ട് വരെയാണ് ബീച്ചില് പ്രവേശനം . ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് കൃഷിയിടം മറിച്ചിടാന് കാട്ടുപന്നി വരില്ല പന്നിയെ ഭയക്കേണ്ട, ജോണ്സന്റെ സോളാര് കെണിയുണ്ട് ഈ മണ്ണില് പുനര്ജനിക്കുന്നു കേരളഗാന്ധി കോളേജുകളില് ഇന്ന് വിദ്യാര്ഥികളെത്തും ദുരിത തീരം വിടുമെന്ന പ്രതീക്ഷയില്... കെ ഫോണ് ഈ വര്ഷം പൂര്ത്തിയാകും 7389 സര്ക്കാര് ഓഫീസിനെ ബന്ധിപ്പിച്ചു സംസ്കാരയുമായി ചെന്നിത്തല ഗാന്ധിദര്ശന് ചെക്ക് ഇനിയും വീട്ടിലിരിക്കാനാകില്ല: മന്ത്രി ആര് ബിന്ദു പ്ലസ് വണ് പ്രവേശനം : പ്രതിപക്ഷ പുകമറ പൊളിച്ച് മന്ത്രി